DA
27.3.2023
Den Europæiske Unions Tidende
C 112/31
Rettens dom af 8. februar 2023 — Carpatair mod Kommissionen (Sag T-522/20) (1) (Statsstøtte – luftfartssektoren – foranstaltninger gennemført af Rumænien til fordel for Timișoara lufthavn – foranstaltninger gennemført af Timișoara lufthavn til fordel for Wizz Air og de luftfartsselskaber, der benytter denne lufthavn – afgørelse, hvorved det fastslås, at der delvist ikke foreligger statsstøtte til fordel for Timișoara lufthavn og de luftfartsselskaber, der benytter denne – lufthavnsafgifter – annullationssøgsmål – regelfastsættende retsakt – individuelt berørt – væsentlig påvirkning af den konkurrencemæssige stilling – umiddelbart berørt – søgsmålsinteresse – formaliteten – artikel 107, stk.
1, TEUF – selektiv karakter – fordel – kriteriet privat aktør) (2023/C 112/39) Processprog: engelsk Parter Sagsøger: Carpatair SA (Timişoara, Rumænien) (ved advokaterne J. Rivas Andrés og A. Manzaneque Valverde)
Sagsøgt: Europa-Kommissionen (ved F. Tomat og C. Georgieva, som befuldmægtigede)
Intervenienter til støtte for sagsøgte: Wizz Air Hungary Légiközlekedési Zrt.
(Wizz Air Hungary Zrt.)
(Budapest, Ungarn) (ved advokaterne E. Vahida, S. Rating og I.-G. Metaxas-Maranghidis) og Societăţii Naţionale »Aeroportul Internaţional Timişoara — Traian Vuia« SA (AITTV) (Ghiroda, Rumænien) (ved solicitors V. Power og R. Hourihan
Sagens genstand Med sit søgsmål anlagt i henhold til artikel 263 TEUF har sagsøgeren nedlagt påstand om annullation af Kommissionens afgørelse (EU) 2021/1428 af 24. februar 2020 om Rumæniens statsstøtte SA.31662 — C/2011 (ex NN/2011) til Timișoara International Airport — Wizz Air (EUT 2021, L 308, s. 1), for så vidt som det i denne afgørelse blev fastslået, at visse foranstaltninger ikke udgør statsstøtte som omhandlet i artikel 107, stk.
1, TEUF.
Konklusion 1) Artikel 2 i Kommissionens afgørelse (EU) 2021/1428 af 24. februar 2020 om Rumæniens statsstøtte SA.31662 — C/2011 (ex NN/2011) til Timișoara International Airport — Wizz Air annulleres, for så vidt som det heri fastslås, at de lufthavnsafgifter, der fremgår af luftfartsinformationspublikationen af 2010 og aftalerne indgået mellem Societăţii Naţionale »Aeroportul Internaţional Timişoara — Traian Vuia« SA (AITTV) og Wizz Air Hungary Légiközlekedési Zrt.
(Wizz Air Hungary Zrt.) i 2008 (herunder ændringsaftalerne af 2010), ikke udgør statsstøtte.
2) Europa-Kommissionen bærer sine egne omkostninger og betaler de af Carpatair SA afholdte omkostninger.
3) Wizz Air Hungary og AITTV bærer deres egne omkostninger.
(1)
EUT C 378 af 9.11.2020.